Kassitüdruk Roosi
Kuulutuse sisu Lisa lemmikutesse Jaga Facebookis
Roosi on 2017.a. sündinud kassitüdruk, kelle uhkuseks on ülimalt pikk saba. Vanasti öeldi pikasabaliste kasside kohta, et nood on väga targad kassid. Tõsi ta on-Roosi on peale ilusa välimuse ka väga tark-tema teab, kuidas tulla kellegi koju ja perenaine kohe ümber sõrme keerata. Ta on kiisu, kes sekundikski inimest üksi ei jäta. Ikka ja alati lippab ta inimese järel ning üritab pehmeid paitusi noolida. Kui saaks veel kõik õhtud ja ööd inimese kaisus pikutada, on Roosi oma õnne tipul. Sõbralik ja kõva nurruja kasutab kõiki meetodeid (kaasa arvatud enese inimesele ümber kaela seadmine), et inimene oleks ainult tema päralt. Väga sobiks talle üksiku kasssina ka õues käimine turvalises kohas.
Kiisu on saanud parasiiditõrje, on steriliseeritud ja kiibitud.
Praegu Tartu Kassikaitse hoiukodus.